PATVIRTINTA

Valstybės įmonės „Indėlių ir investicijų draudimas“ tarybos 2016 m. balandžio 4 d. nutarimu Nr. 02-5-2.1 (2022 m. sausio 6 d. protokolo Nr. 02-1 redakcija)

# INDĖLIŲ DRAUDIMO FONDO IR ĮSIPAREIGOJIMŲ INVESTUOTOJAMS DRAUDIMO FONDO LĖŠŲ INVESTAVIMO TAISYKLĖS

### I. BENDROJI DALIS

1. Šios Taisyklės (toliau – Taisyklės) nustato valstybės įmonės „Indėlių ir investicijų draudimas“ (toliau – Draudimo įmonė) administruojamų Indėlių draudimo fondo ir Įsipareigojimų investuotojams draudimo fondo (toliau – Fondai) lėšų investavimo bendruosius principus.
2. Taisyklėse vartojamos sąvokos suprantamos taip, kaip jos apibrėžtos Lietuvos Respublikos indėlių ir įsipareigojimų investuotojams draudimo įstatyme (toliau – Įstatymas).
3. Draudimo įmonė kiekvieno administruojamo Fondo apskaitą tvarko ir lėšas investuoja atskirai.

### II. INVESTAVIMO PRINCIPAI

1. Draudimo įmonė, priimdama sprendimus dėl Fondų lėšų valdymo, vadovaujasi šiais principais, išvardintais pagal svarbą: saugumo, likvidumo ir pelningumo.
2. Vadovaujantis saugumo principu, Fondų lėšos valdomos siekiant minimizuoti neigiamą investicijų vertės pokytį ir investuojama į tokio patikimumo priemones, kurių įsipareigojimų nevykdymo tikimybė yra maža, kaip tai apibrėžta Taisyklėse.
3. Vadovaujantis likvidumo principu, Fondų lėšos investuojamos į mažos rizikos turtą, kurį galima parduoti už pinigus per ne ilgesnį nei indėlių draudimo išmokų ar įsipareigojimų investuotojams draudimo išmokų išmokėjimo terminą, nustatytą Įstatyme.
4. Vadovaujantis pelningumo principu, investuojant Fondų lėšas siekiama didžiausios grąžos, kurios būtų galima tikėtis iš investicijų, prioritetiškai laikantis saugumo ir likvidumo principų.
5. Draudimo įmonė Fondų investicijų į vertybinius popierius paslaugoms, tokioms kaip finansinių priemonių ir piniginių lėšų saugojimas ir apskaita, pavedimų priėmimas ir vykdymas, pirkti Lietuvos Respublikos viešųjų pirkimų įstatymo nustatyta tvarka pasirenka banką arba finansų maklerio įmonę, turinčią teisę dalyvauti Lietuvos Respublikos Vyriausybės vertybinių popierių aukcionuose .

### III. INVESTAVIMO KRITERIJAI

1. Indėlių draudimo fondo ir Įsipareigojimų investuotojams draudimo fondo lėšos investuojamos tik atskaičius atlyginimą už kiekvieno iš šių fondų administravimą teisės aktų nustatyta tvarka. Investuotinų Indėlių draudimo fondo ir Įsipareigojimų investuotojams draudimo fondo finansiniai ištekliai (išskyrus mokėjimo įsipareigojimus Indėlių draudimo fondui) gali būti investuojami į:
	1. pinigines lėšas eurais bankų sąskaitose arba indėlius, įskaitant pinigines lėšas sąskaitose ir (arba) indėlius Lietuvos banke;
	2. vyriausybių vertybinius popierius denominuotus eurais.
2. Reikalavimai dėl piniginių lėšų ir indėlių valdymo:
	1. fondų lėšos gali būti saugomos kaip piniginės lėšos banko sąskaitose ir (arba) terminuotieji indėliai Europos Sąjungos valstybių narių, Šveicarijos ir Europos ekonominės erdvės valstybių bankuose ar jų filialuose, kuriems Moody's, S&P ar Fitch Ratings agentūrų suteiktas galiojantis ilgalaikis investicinis reitingas yra ne žemesnis kaip Baa1 (Moody's) ar BBB+ (Fitch Ratings ir S&P). Tuo atveju, jei bankui reitingas nesuteiktas, atsižvelgiama į patronuojančiam bankui suteiktą reitingą:

10.1.1. kai bankui ar užsienio banko filialą Lietuvoje įsteigusiam komerciniam bankui yra suteiktas reitingas ne žemesnis kaip A3 (Moody's) ar A- (Fitch Ratings ir S&P), jame gali būti saugoma ne daugiau kaip 30 proc. fondo lėšų;

10.1.2. kai bankui ar užsienio banko filialą Lietuvoje įsteigusiam komerciniam bankui yra suteiktas reitingas Baa1 (Moody's) ar BBB+ (Fitch Ratings ir S&P), jame gali būti saugoma ne daugiau kaip 30 proc. fondo lėšų, laikantis tokių sąlygų:

10.1.2.1. bankas turi vykdyti kapitalo pakankamumo reikalavimus;

 10.1.2.2. už lėšų laikymą bankų ar jų filialų sąskaitose netaikomos neigiamos palūkanos arba, jei taikomos neigiamos palūkanos, jos yra 20 bazinių punktų didesnės negu 10.1.1 papunktyje nustatytų bankų ar jų filialų, ar Lietuvos banko;

10.1.2.3. bankai, nurodyti Taisyklių 10.1.1. papunktyje taiko neigiamas palūkanas arba palūkanų nemoka.

* 1. fondų lėšos gali būti saugomos kaip piniginės lėšos sąskaitose ir (arba) indėliai Lietuvos banke. Piniginėms lėšoms ir (arba) indėliams Lietuvos banke apribojimai netaikomi.
1. Reikalavimai dėl investavimo į Lietuvos Respublikos Vyriausybės ir (arba) kitų šalių vyriausybių vertybinius popierius (toliau – Vyriausybių VP):
	1. investuojama tik į fiksuoto pajamingumo Vyriausybių VP:

11.1.1. Lietuvos Respublikos Vyriausybės vertybinius popierius;

11.1.2. Europos Sąjungos valstybių narių, Šveicarijos ir Europos ekonominės erdvės valstybių Vyriausybių VP, kai Fitch Ratings, S&P ar Moody's agentūros suteiktas galiojantis reitingas yra ne mažesnis kaip A- (Fitch Ratings ir S&P) ar A3 (Moody's);

11.1.3. kitų šalių, kurioms Moody's, S&P ar Fitch Ratings agentūrų yra suteiktas galiojantis ilgalaikis investicinis reitingas yra ne žemesnis kaip Aa3 (Moody's) ar AA(-) (Fitch Ratings ir S&P) Vyriausybių VP.

* 1. investavimo į Vyriausybių VP apribojimai pagal subjektus ir išpirkimo terminus:

 11.2.1. vertybiniai popieriai, kurių išpirkimo terminas vėliau nei po vienerių metų, neturi sudaryti

daugiau 70 % visų vieno Fondo finansinių išteklių;

 11.2.2. investicijos į ne Europos Sąjungos valstybių narių, Šveicarijos ir Europos ekonominės erdvės valstybių vyriausybių vieno emitento skolos vertybinius popierius gali sudaryti ne daugiau negu 10 % visų vieno Fondo vertybinių popierių, o investicijos į Europos Sąjungos valstybių narių, Šveicarijos ir Europos ekonominės erdvės valstybių vyriausybių vieno emitento skolos vertybinius popierius gali sudaryti ne daugiau negu 30 % visų vieno Fondo vertybinių popierių.

* 1. investuojant į Lietuvos Respublikos Vyriausybės vertybinius popierius Taisyklių 11.2.2. punkte nurodyti apribojimai netaikomi.
1. Jeigu skirtingos reitingų agentūros suteikė nevienodus reitingus tam pačiam subjektui arba yra informacijos apie galimą žemesnį reitingą, vertinamas žemesnis reitingas.
2. Fondų lėšos, kurias ketinama ne vėliau kaip per metus nuo jų įskaitymo į Fondų sąskaitas dienos panaudoti Fondų įsipareigojimams vykdyti, laikomos Taisyklių 10 punkte nustatytose banko sąskaitose ir/arba terminuotuose indėliuose.

# IV. INVESTICIJŲ RIZIKOS VALDYMAS IR SPRENDIMŲ PRIĖMIMAS

1. Investicijų rizikos valdymas apima palūkanų normos, kredito ir likvidumo rizikas.
2. Valdant palūkanų normos riziką, laikoma, kad modifikuotos trukmės rodiklis, kurio reikšmė neviršija 6, yra priimtino rizikos lygio. Indėlių draudimo fondo ir Įsipareigojimų investuotojams draudimo fondo turimų Vyriausybių VP portfelių modifikuotos trukmės rodikliai skaičiuojami atskirai.
3. Valdant kredito riziką, kuri tiesiogiai siejama su emitentu, laikoma, kad Taisyklių 10.1, 11.1 punktų reikalavimai užtikrina priimtiną investicijų saugumą.
4. Valdant likvidumo riziką, investicijos skaidomos pagal subjektus bei laikoma, kad Taisyklių 9, 11.2.1 punktų nuostatos atitinka likvidumo rizikos valdymo sąlygas.
5. Jeigu investicijos ar jų dalis atitinka Taisyklėse nustatytus kriterijus ir jų vertė ne didesnė negu 10 mln. eurų, sprendimą dėl šių investicijų priima Draudimo įmonės direktorius, jeigu didesnė negu 10 mln. eurų – sprendimą priima Draudimo įmonės taryba.
6. Jeigu subjektai, į kurių Vyriausybių VP arba indėlius yra investuotos Indėlių draudimo fondo ir Įsipareigojimų investuotojams draudimo fondo lėšos, netenkina šių Taisyklių 10 ir 11 punktuose nustatytų reikalavimų, Draudimo įmonė ne vėliau kaip per 5 darbo dienas nuo oficialios informacijos viešo paskelbimo, įvertinusi investicijos likutinę trukmę, investuotų lėšų susigrąžinimo kaštus ir kitą turimą informaciją, turi parengti ekonomiškai pagrįstą siūlymą dėl tolesnių veiksmų, susijusių su investuotomis lėšomis, ir jį pateikti Draudimo įmonės tarybai. Sprendimą dėl minėtų investicijų priima Draudimo įmonės taryba.
7. Tuo atveju, jeigu Draudimo įmonei kyla pareiga išmokėti indėlių draudimo išmokas ir (arba) įsipareigojimų investuotojams draudimo išmokas, o atitinkamai Indėlių draudimo fondo arba Įsipareigojimų investuotojams draudimo fondo lėšų, investuotų teisės aktų nustatyta tvarka, panaudojimas prieš terminą būtų ekonomiškai nenaudingas, Draudimo įmonė turi teisę Draudimo įmonės tarybos pritarimu bei nepažeidžiant Įstatymo nuostatų nerealizuoti atitinkamų investicijų iki jų išpirkimo termino bei pasinaudoti alternatyviais finansavimo šaltiniais.

### V. ATSKAITOMYBĖ

1. Draudimo įmonė teikia Draudimo įmonės tarybai informaciją apie investicijas 2 kartus per metus: informaciją apie investicijas už metų pirmąjį pusmetį - iki tų metų liepos 31 dienos; informaciją apie vienerių metų laikotarpį – iki kitų metų sausio 31 dienos. Draudimo įmonės tarybai paprašius, Draudimo įmonė teikia informaciją apie investicijas dažniau. Teikiamoje informacijoje turi būti nurodoma investicijų sudėtis, vertė, duomenys apie investicijų atitikimą nustatytiems kriterijams ir apribojimams.
2. Draudimo įmonė peržiūri Taisykles ne rečiau kaip 2 kartus per metus ir informaciją dėl Taisyklių keitimo poreikio teikia tarybai kartu su informacija apie investicijas.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**